נינג'ה ישראל 2023

**נינג'ה ישראל 2023** היא העונה החמישית של תוכנית המציאות הישראלית "נינג'ה ישראל" שעלתה לשידור ב-8 בינואר 2023 בקשת 12, והסתיימה ב-3 באפריל 2023.

המנצח של העונה היה יוגב מלכה, שעבר את הר המידוריאמה ב-22 שניות (שבר את השיא של עצמו ב-7 שניות מהעונה הקודמת), השווה את שיא העולם (מחזיק בו יחד עם רנה קסלי  מגרמניה), וזכה בתואר הנינג'ה הישראלי השני וה-20 בעולם. יוגב הוא גם המתמודד השלישי בעולם שצלח את המידוריאמה פעמיים, והראשון שעשה זאת פעמיים ברצף. למקום השני הגיע שניאור שמח, שעבר את המידוריאמה ב-29 שניות, ואומנם לא זכה בתואר הנינג'ה, אך הוא המתמודד הצעיר בעולם שכבש את ההר. במקומות השלישי-חמישי סיימו שיר שרים, ישי כלפון ואלון מרון שלא עברו את שלב 1 של הגמר.

## רקע
ב-25 ביולי 2022 פורסם כי זוכה עונות 1, 3 ו-4 והנינג'ה ה-16 בעולם, יובל שמלא, ייקח חלק בתוכנית כפרשן לצד ניב רסקין וירדן ג'רבי.

ב-1 בינואר 2023 הכריזה קשת על כך שהעונה החמישית של התוכנית תתקיים בסגנון דו-קרב כך ששני מתמודדים עולים למסלול הנינג'ה באותו הזמן, והמתמודד שמושך בידית בתום מכשולי הדו-קרב ראשון, מנצח בדו-קרב וממשיך למכשולים הבאים, השני מודח מהתחרות. קשת הכריזה שבעונה החמישית ישתתפו 198 מתמודדים, מתוכם 24 נשים.

## סיכום עונה
### שלב המוקדמות
שלב המוקדמות שודר בין התאריכים 8 בינואר - 5 במרץ 2023. בשלב זה 202 המתמודדים חולקו ל-12 מקצים. בכל מקצה המתמודדים חולקו לדו-קרבות. בכל דו-קרב, שני המתמודדים התחרו זה בזה על שני מסלולים מקבילים, בסופם הייתה לכל אחד מהם ידית. הראשון מבין השניים שמשך בידית, ניצח בדו-קרב והמשיך במסלול, המפסיד הודח מהעונה. מתוך המנצחים, אלה שהגיעו הכי רחוק בזמנים הקצרים ביותר עלו לחצי הגמר. המתמודד שסיים מקום אחד מתחת לרשימת העולים לחצי הגמר קיבל הזדמנות להשתתף במקצה ההזדמנות האחרונה.

#### מכשולים
**מכשולי דו-קרב**
***הסטפר** (מכשול 1, כל המקצים) על המתמודדים לדלג מעל 6 משטחים עגולים, מהם לזנק אל חבל ולהגיע אל המזרן.
***דרך הבנג'י אל גלגל ענק** (מכשול 2, מקצים 1, 5, 6) על המתמודדים לעבור דרך סדרה של שמונה חבלי בנג'י קצרים, גמישים, נמתחים, מהם לעבור את גלגל ענק. על הגלגל הענק 12 מאחזים מתנדנדים. ברגע שמגיעים לחלק העליון של הגלגל, הגלגל מתחיל להסתובב לצד השני. אם נעזרים ברגליים לנדנוד המאחזים זו פסילה. מהגלגל לעבור אל חבל, ממנו למזרן.
***המדרגות המרחפות** (מכשול 2, מקצים 2, 7) על המתמודדים להיאחז בשלבי המדרגות ולטפס עד למעלה, ואז לעבור דרך שני גלילים, מהם לעבור אל גרם המדרגות היורד ולרדת עד המזרן. על כל אחד מגרמי המדרגות יש 8 מדרגות.
***הקרוסלות** (מכשול 2, מקצים 3, 9, 11) על המתמודדים לטפס על חבל, ממנו לעבור דרך שני ברים קבועים, ואז לזנק אל שתי "קרוסלות" הפוכות, לקפוץ ביניהן ולנחות על המזרן.
***הטרפז הכפול** (מכשול 2, מקצים 4, 10) על המתמודדים לנתר אל בר קבוע, ממנו לקפוץ אל הטרפז הראשון, להתנדנד עליו ולזנק אל הטרפז השני הנמצא במרחק גדול ממנו ומשם לקפוץ למזרן. המתמודדים יכולים גם לזנק מתחילת המכשול ישר אל הטרפז הראשון בלי לעבור דרך הבר הקבוע.
***הכוורת** (מכשול 2, מקצים 8, 12) על המתמודדים לחצות את הבריכה באמצעות חבל, שני ברים קבועים ושלוש כוורות המסתובבות על צירן.
***קפיצת הקנגורו** (מכשול 2, מקצה הזדמנות אחרונה) על המתמודדים להתקדם לאורך הבריכה דרך שני ברים קבועים וארבעה מוטות קופצניים המחוברים לקפיץ בבסיסם. המעברים בין המוטות הם בקפיצה.
***מגדל הדו-קרב** (מכשול 3, כל המקצים) על שני המתחרים לטפס על קיר 6 מטרים אל ראש המגדל, ולהתחרות בשני מסלולים זהים ומקבילים, לעבור את כל המסלול ההיקפי, ואז לחזור אל נקודת המוצא בראש המגדל. שם מחכה לכל אחד מהמתחרים ידית, והראשון שמושך בה מנצח את הדו-קרב וממשיך למכשולים הבאים, המפסיד מודח מהעונה. בכל מקצה המכשולים בתוך המגדל שונים.
**ללא דו-קרב**
***גשר הפטישים** (מכשול 4, מקצים 1, 5, 6) על המתמודד לדלג מעל 5 פטישים המתנדנדים לצדדים, בלי לאבד שיווי משקל, ולזנק למזרן.
***אפקט הדומינו** (מכשול 4, מקצים 2, 7) על המתמודד לדלג מעל 5 "אבני דומינו" ענקיות המתהפכות כאשר דורך עליהן ולהגיע למזרן. המרחק בין האבנים 1.20 מ'.
***להבי המדחף** (מכשול 4, מקצים 3, 9, 11) על המתמודד לחצות את הבריכה באמצעות שלושה להבי מדחף. הלהבים משוננים ומסתובבים.
***גשר המטבעות** (מכשול 4, מקצים 4, 10) במכשול זה המתמודד צריך לדלג מעל ארבעה לוחות עגולים, מסתובבים התלויים באוויר מבלי לאבד שיווי משקל, ולזנק למזרן.
***החבית המתגלגלת** (מכשול 4, מקצים 8, 12) על המתמודד לקפוץ אל בר קבוע, ממנו לעבור אל בר נוסף, ואז לזנק ולתפוס את הבר של החבית הראשונה, אחר כך לעבור בזינוק אל הסולם בין שלושת השלבים כדי להגיע לבר של החבית השנייה, וניתן להיעזר ברגליים. ולבסוף, צריך לסובב את החבית כדי שיהיה אפשר להתנדנד ולקפוץ מעבר לחומה.
***גלגלי האופניים** (מכשול 4, מקצה הזדמנות אחרונה) במכשול זה המתמודד צריך לנתר אל בר קבוע (יכול לדלג עליו), ממנו לזנק ולהיתלות על גלגל האופניים הראשון, ממנו לקפוץ לגלגל השני וממנו למזרן.
***סולם הסלמון אל המשקפיים** (מכשול 5, מקצים 1, 5, 6) על המתמודד לתפוס במוט המונח על שלבים ולעלות 3 שלבים לגובה, אחרי שמסיים עובר אל מוט מתח קבוע, ממנו עובר אל מוט המחזיק שתי טבעות המונחות על ווים, מתנדנד ומקפיץ את המוט עם הטבעות אל עבר הווים המקבילים, ממנו עובר אל מוט נוסף כזה המונח בין צמד ווים נוסף, לבצע את אותה הפעולה ולקפוץ אל המזרן. על הטבעות לנחות בדיוק על הווים, אחרת זו פסילה.
***המנעולים** (מכשול 5, מקצים 2, 7) על המתמודד לטפס על חבל, ממנו להגיע אל מוט מתח, ואז לחצות את הבריכה דרך שלושה לוחות עגולים מסתובבים. לכל לוח תפעול שונה. את הלוח הראשון עליו לגלגל כך שניתן יהיה לאחוז בו מלמטה, ברגע שנועל אותו עובר אליו. ואז יוצר תנופה ומזנק אל הלוח השני הממוקם 1.90 מ' ממנו, ואז יוצר תנופה ומזנק אל הלוח השלישי, אותו תופס מלמעלה. ואז עליו לסובב את הלוח 180 מעלות לצד הנגדי באמצעות גופו, ברגע שנועל אותו קופץ למזרן.
***סולם הסלמון אל רחוק מהעין** (מכשול 5, מקצים 3, 9, 11) על המתמודד לתפוס במוט המונח על שלבים ולעלות 3 שלבים לגובה, אחרי שמסיים עובר אל מוט מתח קבוע, ואז צריך לחצות את הבריכה בארבעה זינוקים בין קופסאות תלויות שהאחיזות בהן קטנות מאוד. הקפיצות הראשונה והשלישית הן אל שתי קופסאות, והקפיצות השנייה והרביעית הן אל קופסה אחת בה נאחזים בשתי הידיים. בניגוד לשאר הקופסאות, את הקופסה האחרונה צריך לתפוס בצד השני. אחרי שמסיים קופץ אל המזרן.
***האנקונדה** (מכשול 5, מקצים 4, 10) על המתמודד לטפס על חבל ולעבור מסלול על "אנקונדה" באמצעות 16 ידיות אחיזה ושני ברי אחיזה. הברים נמצאים על שתי הנקודות הגבוהות ביותר על ה"אנקונדה" ומרוחקים 3.30 מ', ניתן לבחור לזנק ביניהם ובכך לדלג על הידיות האמצעיות. מותר לאחוז אך ורק בידיות ובברים, אחרת זו פסילה. כשמגיע לסוף האנקונדה מזנק אל המזרן.
***הגלגל המתהפך** (מכשול 5, מקצים 8, 12) על המתמודד לנתר אל צמד גלגלים שמחוברים אחד לשני, ולגלגל 3 פעמים את הגלגלים באמצעות סיבוב של אחד מהם. מותר לגעת אך ורק בגלגלים. כשמסיים, עובר אל חבל, ממנו אל המזרן.
***ידיות הדלת** (מכשול 5, מקצה הזדמנות אחרונה) במכשול זה על המתמודד להחזיק ולעבור על מאחזים הנמצאים על זכוכית בצורת האות L בעלת זווית ישרה של 90 מעלות. ההגעה לידית הראשונה היא באמצעות חבל, ועל כל ידית פזורים מאחזים במרחקים שונים. ואז על המתמודד להסתובב ולעבור למאחזים אחרים שגם הם נמצאים על זכוכית בצורת האות L, רק שהפעם היא הפוכה, ולעבור על כל המאחזים, ומהמאחז האחרון לעבור אל חבל, ממנו למזרן.
***חוכמת הבייגלה** (מכשול 6, מקצים 1, 5, 6) המכשול מורכב משלושה מוטות שעליהם ידיות עגולות מסתובבות בצורת בייגלה, כל אחת בזווית שונה. בניגוד לשאר המוטות, הראשון אינו מתנדנד קדימה ואחורה. על המתמודד לנתר אל ה"בייגלה" הראשון, ממנו לזנק אל השני שתלוי על וו, לנתק אותו באמצעות סיבוב ה"בייגלה", לייצר איתו תנופה ולזנק אל השלישי שתלוי גם הוא על וו, לנתק גם אותו, לייצר תנופה ולזנק אל המזרן.
***ממיר המתח** (מכשול 6, מקצים 2, 7) מכשול זה מורכב משני לוחות אופקיים עם ציר שיאלץ את הלוח להתהפך לשמאל או לימין. על המתמודד לנתר אל הלוח הראשון, לסובב אותו כך שיוכל להיאחז במתלה האצבעות עליו, להתקדם על מתלה האצבעות ואז לסובב את הלוח שוב, כך שיוכל להגיע למאחז בצד השני בסוף הלוח. מהמאחז לייצר תנופה ולעבור אל המאחז על הלוח השני, להתקדם עליו עד הסוף, ממנו לזנק אל חבל ואל המזרן.
***נקודת מפנה** (מכשול 6, מקצים 3, 9, 11) במכשול זה על המתמודד לזנק אל "מסור" של 6 משושים ולהשתמש בגוף כדי להרים אותו לגובה מספיק שיאפשר לו לעבור אל ה"מסור" השני שאינו מורכב ממשושים, ואז צריך להתקדם על המסור השני עד סופו. ברגע שמגיע לסופו, המסור גולש למטה, ואז על המתמודד לעבור דרך שני מתלי אצבעות ולהגיע אל המזרן.
***מקיר לקיר** (מכשול 6, מקצים 4, 10) מכשול זה מורכב משלושה קירות מסתובבים עם מדפים צרים לאחיזה. שני הקירות הראשונים הם לרוחב, עליהם שני מדפים צרים לאחיזה. הקיר השלישי והקטן ביותר הוא לאורך, ועליו מדף אחד בלבד. על המתמודד לנתר אל הקיר הראשון, להיאחז במדפיו עם הידיים והרגליים, ולסובב אותו באמצעות גופו נגד כיוון השעון כדי שיוכל להתייצב מול מדפי האחיזה בקיר השני. לאחר מכן צריך לקפוץ אל הקיר השני שקטן יותר מהראשון, להיאחז במדפיו ולסובב גם אותו. לאחר מכן על המתמודד לקפוץ אל הקיר השלישי. ברגע שתופס בו, הקיר יורד 20 ס"מ למטה. לאחר מכן מזנק אל המזרן. במקצה מספר 10, על הנשים היה להתחיל את המכשול באמצעות בר קבוע, ולסיים באמצעות חבל.
***הקפצת מוט אל ווים בשמיים** (מכשול 6, מקצים 8, 12) על המתמודד לנתר אל בר קבוע, ממנו לעבור אל מוט מתח שמונח על מסילות, ולהתקדם על זוג המסילות הראשון. כשמגיע לסוף המסילות, על המתמודד להקפיץ את המוט אל זוג המסילות השני, ולהתקדם גם עליו. כשמגיע לסוף זוג המסילות השני, עליו לעבור אל טבעת שמונחת על וו ולהקפיץ אותה לוו שמולה. לאחר מכן, לקפוץ אל המזרן.
***תלוי במשקל** (מכשול 6, מקצה הזדמנות אחרונה) על המתמודד לטפס על חבל, ממנו לעבור אל מוט מתח, ממנו לעבור אל סט של שני מוטות המחוברים זה לזה באמצעות גלגלות, כלומר אחיזה במוט אחד מורידה אותו למטה ומעלה את השני למעלה. תחילה על המתמודד לזנק מהמוט הקבוע אל המוט הראשון של הסט, ממנו לזנק אל המוט השני שעלה למעלה, ואז לזנק לעוד סט כזה של מוטות ולבצע את אותו הדבר. לבסוף על המתמודד לזנק למזרן. אם המתמודד עובר בין המוטות יד יד, כלומר לא קופץ בין המוטות - זו פסילה.
***הקיר הכפול** (מכשול 7, כל המקצים) במכשול זה המתמודד יכול לבחור בין הקיר הרגיל (4.60) לבין המגה קיר (5.25) (במקצה מספר 10, מקצה הנשים, הוחלט להנמיך את הקיר הרגיל חזרה לגובה 4.25 מ'). אם המתמודד יעבור את המגה קיר, הוא יקבל 10,000 שקלים והזדמנות לנסות מכשול נינג'ה מאתגר במיוחד, **האשיגו**. למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל, אם מצליח הוא לוחץ על הזמזם וכך מסיים את המסלול אך אם לא מצליח אחרי 3 ניסיונות (מגה קיר - אחד, קיר רגיל - שניים/קיר רגיל - שלושה) - הוא נפסל. במקצה ההזדמנות האחרונה, מי שעובר את המגה קיר לא מקבל הזדמנות לנסות את ההאשיגו.
***האשיגו** – כל מתמודד שיעבור את המגה קיר יזכה לנסות אתגר זה. סולם סלמון של 40 שלבים. המתמודד שבתום שלב המוקדמות ימקם את עצמו הכי גבוה בסולם בזמן הקצר ביותר, יזכה ב-100,000 שקלים.

#### תוצאות

##### האשיגו
כל מתמודד שעבר את המגה קיר זכה לנסות למקם את עצמו כמה שיותר גבוה בסולם ההאשיגו. המתמודד שבתום שלב המוקדמות מיקם את עצמו הכי גבוה בסולם, זכה ב-100,000 שקלים. בטבלה זו מוצגים המתמודדים שניסו את ההאשיגו.

### חצי הגמר
שלב חצי הגמר שודר בין התאריכים 11 במרץ - 25 במרץ 2023. בשלב זה 52 המתמודדים חולקו ל-5 מקצים. בכל מקצה המתמודדים חולקו לדו-קרבות. בכל דו-קרב, שני המתמודדים התחרו זה בזה על שני מסלולים מקבילים, בסופם הייתה לכל אחד מהם ידית. הראשון מבין השניים שמשך בידית, ניצח בדו-קרב והמשיך במסלול, המפסיד הודח מהעונה. מתוך המנצחים, אלה שהגיעו הכי רחוק בזמנים הקצרים ביותר עלו לגמר. מנצחי הדו-קרב שלא עלו לגמר, קיבלו הזדמנות להתחרות במקצה כרטיס הזהב.

#### מכשולים
**מכשולי דו-קרב**
* **הסטפר** (מכשול 1, כל המקצים) על המתמודדים לדלג מעל 6 משטחים עגולים, מהם לזנק אל חבל ולהגיע אל המזרן.
* **קפיצת הקנגורו** (מכשול 2, מקצים 1, 5, כרטיס הזהב) על המתמודדים להתקדם לאורך הבריכה דרך שני ברים קבועים וארבעה מוטות קופצניים המחוברים לקפיץ בבסיסם. המעברים בין המוטות הם בקפיצה.
* **הכוורת** (מכשול 2, מקצים 2, 4) על המתמודדים לחצות את הבריכה באמצעות חבל, שני ברים קבועים ושלוש כוורות המסתובבות על צירן.
* **המדרגות המרחפות** (מכשול 2, מקצה 3) על המתמודדים להיאחז בשלבי המדרגות ולטפס עד למעלה, ואז לעבור דרך שני גלילים, מהם לעבור אל גרם המדרגות היורד ולרדת עד המזרן. על כל אחד מגרמי המדרגות יש 8 מדרגות.
* **מגדל הדו-קרב** (מכשול 3, כל המקצים) על שני המתחרים לטפס על קיר 6 מטרים אל ראש המגדל, ולהתחרות בשני מסלולים זהים ומקבילים, לעבור את כל המסלול ההיקפי, ואז לחזור אל נקודת המוצא בראש המגדל. שם מחכה לכל אחד מהמתחרים ידית, והראשון שמושך בה מנצח את הדו-קרב וממשיך למכשולים הבאים, המפסיד מודח מהעונה. בכל מקצה המכשולים בתוך המגדל שונים.
**ללא דו-קרב**
***פרוזדור החלונות** (מכשול 4, מקצים 1, 5, כרטיס הזהב) במכשול זה המתמודד צריך לעבור "מבוך" של חלונות על ידי כך שהוא עובר מתחת לחלונות, ברגע שמסיים המתמודד קופץ למזרן.
***התקרה התלולה אל הלוחות המרחפים** (מכשול 4, מקצים 2, 4) במכשול זה על המתמודד לטפס על קיר טיפוס שתלוי בזווית של 45 מעלות. מותר לאחוז אך ורק במאחזי הטיפוס, ואסור לגעת במסגרת של הקיר, אחרת זו פסילה. ואז, על המתמודד לעבור אל בר קבוע, ממנו אל הלוח המרחף הראשון, להתקדם לאורכו באמצעות קפיצות, לזנק אל הלוח השני, לבצע את אותה פעולה גם על לוח זה, ולזנק אל המזרן.
***האקווריומים** (מכשול 4, מקצה 3) על המתמודד לעבור 3 "אקווריומים" אשר כל אחד בגודל שונה ושיפועים שונים בלי להחליק. ההגעה אל האקווריום הראשון היא באמצעות שני עמודים. מהאקווריום האחרון על המתמודד לעבור דרך 3 עמודים נוספים, מהם אל המזרן.
***הגשר השבור** (מכשול 5, מקצים 1, 5, כרטיס הזהב) במכשול זה המתמודד צריך לדלג מעל 6 משולשים התלויים באוויר מבלי לאבד שיווי משקל.
***גשר המטבעות** (מכשול 5, מקצים 2, 4) במכשול זה המתמודד צריך לדלג מעל ארבעה לוחות עגולים, מסתובבים התלויים באוויר מבלי לאבד שיווי משקל, ולזנק למזרן.
***גשר הקוביות** (מכשול 5, מקצה 3) במכשול זה המתמודד צריך לדלג מעל 6 קוביות בגדלים שונים, זוויות שונות ומרחקים שונים, הקוביות נעוצות במוט ורובן נוטות שמאלה.
***טבעת קיצור הדרך** (כל המקצים) כל מתמודד שמגיע למכשול מספר 5, יכול ללחוץ על כפתור שמשחרר טבעת שגולשת על חוט. ואז, עליו לעבור את מכשול מספר חמש ולהגיע אל הטבעת בזמן. אם מצליח, הטבעת נושאת אותו ומדלגת איתו אל מעל מכשול מספר 6, ישירות למכשול מספר 7. אם לא, חייב לעבור את מכשול מספר 6.
***הרולטה** (מכשול 6, מקצים 1, 5, כרטיס הזהב) במכשול זה צריך לזנק לגלגל כבד עם מאחזים המונח על מסילות משני צדדיו, ואז על המתמודד לגלגל את הגלגל לאורך המסילה. בדרך יש שתי ירידות. כשמסיים, עובר לחבל ממנו למזרן.
***לוח האם** (מכשול 6, מקצים 2, 4) על המתמודד לנווט את הדרך בעזרת לוח האם ולהיאחז בידיות שבצד אחד מאחז צר ובצד השני מאחז בצורת כדור (אותו המתמודד אמור להכניס), חלק מהידיות קבועות במקום וחלקן ניתנות להעברה דרך החריצים שחלקם רחבים וחלקם דקים ושני גדלים של ידיות. כשמסיים, עובר לחבל ממנו למזרן.
***טריפל אקס** (מכשול 6, מקצה 3) על המתמודד לקפוץ אל בר קבוע ואז לעבור אל "איקס" ומשם לקפוץ בין 3 "איקסים" על ידי תפיסת 2 מאחזים אדומים כאשר ה- "איקס" נמצא ב-90° ואז ה-"איקס" יורד ב-90° (ממצב אופקי לאנכי) כאשר המתמודד תופס במאחזים.
***תפסת מרובה** (מכשול 7, מקצים 1, 5, כרטיס הזהב) על המתמודד לקפוץ אל לוח אנכי, להתקדם מעלה באמצעות תשעת הדוקרנים המוצבים עליו ואז הלוח יינעל במצב אופקי. משם על המתמודד להתקדם באמצעות תשעת הדוקרנים לעבר לוח אנכי נוסף, לקפוץ אליו, להיאחז בידיות שעליו עם הידיים והרגליים ולסובב אותו, ואז לקפוץ אל המזרן.
***המערבולת** (מכשול 7, מקצים 2, 4) מכשול זה כולל שלושה לוחות משולשים. על המתמודד להגיע באמצעות חבל אל בר קבוע, וממנו לזנק אל המוט שעל הלוח הראשון, אחר כך לסובב את הלוח 180 מעלות, ולהקפיץ את המוט אל הלוח השני, ואז לבצע את אותה הפעולה על שני הלוחות האחרים. רק אחרי שמסובב את הלוח השלישי, מזנק למזרן (אחרת זו פסילה).
***הגלשן האווירי** (מכשול 7, מקצה 3) על המתמודד להגיע באמצעות חבל אל בר קבוע, ממנו עובר אל בר נוסף, ממנו עובר אל "גלשן מעופף". ואז עליו לחצות את הבריכה באמצעות אחיזה בידיות ה"גלשן", ודילוג באמצעות ההנפה שלו בעדינות קדימה ולמטה בין ארבעה סטים שונים של מסילות שתלויות בירידה. משקלו של ה"גלשן" הוא 7 ק"ג.
***שר הטבעות** (מכשול 8, כל המקצים) על המתמודד לטפס לראש המגדל בעזרת 2 טבעות לראש המגדל ואז ללחוץ על הבאזר.

#### תוצאות

### הגמר
שלב הגמר שודר ב-2 באפריל וב-3 באפריל 2023.

#### מכשולים
##### שלב 1 (9 מכשולים ב-5:45 דקות)
* **הסטפר המשולב** (מכשול 1) על המתמודד לרוץ על 4 משטחים משופעים בסדר עולה, מהם לזנק אל חבל, לנחות על משטח ישר, ממנו לזנק אל חבל נוסף, ממנו אל המזרן.
* **המטרונום** (מכשול 2) על המתמודד לחצות את הבריכה באמצעות שתי מטוטלות ענק, המעבר ביניהן באמצעות זינוק.
* **מגדל הכוח** (מכשול 3) על המתמודד לטפס על קיר באמצעות חבל, ואז לעבור דרך 7 מסגרות וסולם מתנדנד בן 7 שלבים.
* **קליעת הוו** (מכשול 4) המתמודדים צריכים לעבור בין 2 נדנדות שלכל אחת מהן מחובר וו תלייה, שבראשון הוו בצד ימין ועליו תלויה טבעת, ובשני הוו הוא קדמי. הם צריכים לנתק את הטבעת מהוו הראשון ולתלות בעזרת נדנוד את הטבעת על הוו השני.
* **ענן היתדות אל פצצות הזמן** (מכשול 5) על המתמודד לטפס על חבל, ממנו לעבור אל בר קבוע, ואז לחצות את הבריכה באמצעות מעבר בין 6 קופסאות מרחפות בעלות נקבים ליתדות, באמצעות שתי יתדות. הנקבים ממוקמים בכל קופסה בדופן אחרת. כשמסיים, עובר אל בר קבוע, ואז צריך לעבור בין 6 ווים מסתובבים, באמצעות שתי "פצצות" - ידיות קטנות בצורת כדור פלדה, אל כל אחת מהן מחוברת טבעת קטנה, אותה המתמודד צריך לתלות על הווים. מותר לאחוז אך ורק בפצצות. כשמסיים, מזנק אל המזרן.
* **עלה ורד** (מכשול 6) על המתמודד לטפס על חבל, ממנו לעבור אל מוט שנמצא בתוך מסילה, להקפיץ אותו קדימה, ואז המסילה מתהפכת והמוט מחליק אל סופה. ואז על המתמודד לזנק אל עוד מסילה כזאת, לבצע את אותה פעולה, ולזנק אל המזרן.
* **הקיר הכפול** (מכשול 7) במכשול זה המתמודד יכול לבחור בין הקיר הרגיל למגה קיר. גם בגמר, מי שיצלח את המגה קיר, יזכה ב-10,000 שקלים. למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל.
* **סולם הסלמון אל טביעות האצבע** (מכשול 8) במכשול זה יש שני סולמות. המתמודד צריך לזנק אל מוט המונח על שלב של הסולם המקורב, להקפיץ את המוט אל הסולם השני ולעלות 6 שלבים לגובה. אחר כך על המתמודד להתקדם בקפיצות לאורך סדרת מאחזים עגולים בצורות שונות דמויי טביעות אצבע שנמצאים על קופסאות בצורות שונות. הקופסאות האחרונות מסתובבות על צירן.
* **פיר המעלית** (מכשול 9) במכשול זה על המתמודד להיצמד ברגליו ובידיו אל הקירות שבצדדיו, ולטפס כך במעלה הפיר. כשמסיים, לוחץ על הבאזר.

##### שלב 2 (3 מכשולים ב-2:00 דקות)
* **לכל הכיוונים** (מכשול 1) על המתמודד לטפס על חבל, ממנו לעבור אל בר קבוע, ואז לזנק מהבר אל מדף אחיזה, לאחוז בו משני צדדיו ולזנק אל הצלחת הראשונה, שמסתובב קצת ימינה ושמאלה. מהצלחת לזנק אל מדף אחיזה נוסף, ממנו לזנק אל הצלחת השנייה, אשר מסתובבת במעגלים. ואז על המתמודד לייצר תנופה נכונה ולהגיע אל המזרן.
* **ווים בשמיים** (מכשול 2) על המתמודד לטפס על חבל, ממנו לעבור אל בר קבוע, ואז לעבור אל טבעת שמונחת על וו ולהקפיץ אותה לוו שמולה, ואז לעבור לטבעת אחרת שמונחת על וו אחר, ולבצע את אותה פעולה. כשמסיים, מזנק אל המזרן.
* **קפיצה בזמן** (מכשול 3) על המתמודד לטפס על עמוד נטוי, ממנו לעבור אל מוט המחובר בחוטים מהקצוות היושב בתוך התושבת ראשונה מתוך 3 תושבות. עליו לשחרר את המוט, להתנדנד איתו ולתלות אותו על התושבת השלישית, ואז על המתמודד להסתובב ולעבור אל המוט השני שנמצא על התושבת השנייה, לשחרר אותו, לזנק איתו אל המזרן וללחוץ על הבאזר.

##### שלב 3 (4 מכשולים ללא הגבלת זמן)
* **בר הקופים** (מכשול 1) במכשול זה המתמודד צריך לעבור 5 ברים באמצעות העברה של שני מוטות, אם המתמודד יפיל אחד מהם או את שניהם הוא לא יוכל להתקדם. הקפיצה הראשונה מקובעת במקום וכך גם האחרונה. לא ניתן להיעזר בכך שנאחזים ברגליים על הבר. דבר זה ייחשב כפסילה. כשמסיים, עובר אל חבל, ממנו אל המזרן.
* **חומת אצבעות הברזל** (מכשול 2) מכשול זה מורכב מחומה ענקית, עליה פזורים תשעה מאחזי טיפוס דקים. על המתמודד לחצות את החומה באמצעות המאחזים. כשמגיע למאחז האחרון, שם רגל על המאחז מתחת, מייצר תנופה וקופץ אל מתלה אצבעות ממול, עובר אל מתלה אצבעות נוסף, ממנו אל חבל ואל המזרן.
* **הלוחות הצפים** (מכשול 3) על המתמודד לעבור 4 לוחות אשר קשים למעבר ומהלוח הרביעי למשטח הקטן ממנו צריך לזנק אל המכשול הבא.
* **קפיצת מוט המתח** (מכשול 4) על המתמודד לטפס על חבל, ממנו לעבור אל מוט מתח חופשי, ואז להתקדם איתו דרך 4 סטים אשר כל אחד מרוחק מרחק גדול מהקודם לו, מהסט הרביעי עליו לזנק אל המזרן. מוט המתח חייב להיות ממוקם בדיוק במקום הנכון בשני הצדדים על הסטים אחרת המתמודד ייפול למים.

##### שלב הר המידוריאמה
כל מתמודד שסיים את המסלול כולו בשלב הגמר, יוכל להתמודד בשלב האחרון: טיפוס על חבל בגובה 23.5 מטר במשך 30 שניות. המתמודד שיעשה זאת בזמן הקצר ביותר יזכה בתואר ה"נינג'ה של ישראל" ובפרס הגדול.

#### תוצאות

## קרב המנחים 2023
ב-8 ו-12 באפריל 2023 שודר ספיישל מיוחד בשם "קרב המנחים" בו 24 מתמודדים, במיוחד מהעונה האחרונה, מחולקים ל-4 נבחרות בראשות המנחים והפרשנים, אסי עזר, רותם סלע, ניב רסקין וירדן ג'רבי. בכל קבוצה 6 מתמודדים: 4 גברים ו-2 נשים. באירוע זה, אלוף העולם בטיפוס בולדרינג לשעבר ומקום שני בגמרי עונות 1 ו-3 של נינג'ה ישראל, אלכס חזנוב, לקח חלק כפרשן לצד יובל שמלא.

### שלב הבתים
#### חוקים
ארבע הנבחרות חולקו לשני בתים: בית א' - "אסי וחתולי הרעם" נגד "הג'ורדנים", בית ב' - "כוח הסלע" נגד "הרסקינינג'ות".

מתוך ששת המתחרים בכל נבחרת, מנהל הקבוצה בוחר שלושה מתמודדים שיעלו להתחרות בחצי הגמר, ושלושה לשמור לגמר, אם הנבחרת שלו תגיע לשם. בכל בית יש שלושה דו-קרבות. בכל דו-קרב, כל אחד משני מנהלי הקבוצה בוחר מתמודד. (שני המתמודדים לא עולים יחד על המסלול הכפול כמו בעונה, אלא אחד מהם עולה קודם ומציב את הרף ליריב שלו).

**שיטת הניקוד**

כל מכשול = 1 נק'

קיר = 2 נק' / מגה קיר = 3 נק'

ניצחון בדו-קרב = 1 נק'

בכל בית, הנבחרת שצוברת את מספר הנקודות הגבוה ביותר עולה לגמר, השנייה מודחת.

#### מכשולים
* **הסטפר** (מכשול 1) על המתמודד לדלג מעל 6 משטחים עגולים, מהם לזנק אל חבל ולהגיע אל המזרן.
* **הקרוסלות** (מכשול 2) על המתמודד לטפס על חבל, ממנו לעבור דרך שני ברים קבועים, ואז לזנק אל שתי "קרוסלות" הפוכות, לקפוץ ביניהן ולנחות על המזרן.
* **מגדל הכוח** (מכשול 3) על המתמודד לטפס על קיר באמצעות חבל, לעבור מסלול היקפי של 6 מסגרות, ואז לחזור אל נקודת המוצא בראש המגדל באמצעות 3 מדפים קורסים. לאחר מכן, על המתמודד לקחת את אומגת החבל ולהמשיך את המסלול.
* **קליעת הוו** (מכשול 4) המתמודדים צריכים לעבור בין 2 נדנדות שלכל אחת מהן מחובר וו תלייה, שבראשון הוו בצד ימין ועליו תלויה טבעת, ובשני הוו הוא קדמי. הם צריכים לנתק את הטבעת מהוו הראשון ולתלות בעזרת נדנוד את הטבעת על הוו השני.
* **קפיצה בדרך** (מכשול 5) על המתמודד לטפס על חבל, ממנו לעבור אל בר קבוע, ואז לקפוץ אל בר שמחובר במגנטים באוויר, לתפוס אותו, ואז הבר מתנתק והמתמודד צריך להנחית אותו על שתי תושבות. לאחר מכן, על המתמודד לעבור אל בר קבוע, ולבצע את אותה פעולה. כשמסיים, מזנק אל המזרן.
* **עלה ורד** (מכשול 6) על המתמודד לטפס על חבל, ממנו לעבור אל מוט שנמצא בתוך מסילה, להקפיץ אותו קדימה, ואז המסילה מתהפכת והמוט מחליק אל סופה. ואז על המתמודד לזנק אל עוד מסילה כזאת, לבצע את אותה פעולה, ולזנק אל המזרן.
* **הקיר הכפול** (מכשול 7) במכשול זה המתמודד יכול לבחור בין הקיר הרגיל (4.60) לבין המגה קיר (5.25). למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל. אם מצליח הוא לוחץ על הזמזם וכך מסיים את המסלול, אך אם לא מצליח אחרי 3 ניסיונות (מגה קיר - אחד, קיר רגיל - שניים/קיר רגיל - שלושה) - הוא נפסל.

#### תוצאות
##### בית א' ("אסי וחתולי הרעם" נגד "הג'ורדנים")
**מקרא צבעים**

##### בית ב' ("כוח הסלע" נגד "הרסקינינג'ות")
**מקרא צבעים**

### הגמר
#### חוקים
בשלב זה מכל קבוצה שלושת המתמודדים שלא עלו למסלול חצי הגמר עולים על ה**האשיגו** - סולם סלמון של 40 שלבים. כל שלב שווה נקודה. הקבוצה שצוברת הכי הרבה נקודות, מנצחת וזוכה בצלחת האליפות.

#### תוצאות
**מקרא צבעים**

## אליפות האולסטארז 2023
ב-20 באפריל 2023 שודרה "אליפות האולסטארז 2023" בה 8 מתמודדים בולטים מארבע העונות הראשונות שלא השתתפו בעונה החמישית התחרו ראש בראש על מסלול הדו-קרב.

### חצי הגמר
בשלב זה, שמונת המתמודדים חולקו לארבעה דו-קרבות. בכל דו-קרב שני המתמודדים עלו למסלול הכפול באותו זמן והתחרו ראש בראש על שלושת מכשולי הדו-קרב. המתמודד שמשך את הידית בסוף מגדל הדו-קרב ראשון, ניצח בדו-קרב והמשיך לארבעת המכשולים הבאים. מתוך ארבעת המנצחים, רק השניים הטובים ביותר עלו לגמר.

#### מכשולים
**מכשולי דו-קרב**
* **הסטפר** (מכשול 1) על המתמודדים לדלג מעל 6 משטחים עגולים, מהם לזנק אל חבל ולהגיע אל המזרן.
* **הקרוסלות** (מכשול 2) על המתמודדים לטפס על חבל, ממנו לעבור דרך שני ברים קבועים, ואז לזנק אל שתי "קרוסלות" הפוכות, לקפוץ ביניהן ולנחות על המזרן.
* **מגדל הדו-קרב** (מכשול 3) על שני המתמודדים לטפס על קיר באמצעות חבל, ולהתחרות בשני מסלולים זהים ומקבילים, לעבור מסלול היקפי של 6 מסגרות, ואז לחזור אל נקודת המוצא בראש המגדל באמצעות 3 מדפים קורסים. שם מחכה לכל אחד מהמתחרים ידית, והראשון שמושך בה מנצח את הדו-קרב וממשיך למכשולים הבאים, המפסיד מסיים את דרכו בתחרות.
**ללא דו-קרב**
* **קליעת הוו** (מכשול 4) המתמודדים צריכים לעבור בין 2 נדנדות שלכל אחת מהן מחובר וו תלייה, שבראשון הוו בצד ימין ועליו תלויה טבעת, ובשני הוו הוא קדמי. הם צריכים לנתק את הטבעת מהוו הראשון ולתלות בעזרת נדנוד את הטבעת על הוו השני.
* **קפיצה בדרך** (מכשול 5) על המתמודד לטפס על חבל, ממנו לעבור אל בר קבוע, ואז לקפוץ אל בר שמחובר במגנטים באוויר, לתפוס אותו, ואז הבר מתנתק והמתמודד צריך להנחית אותו על שתי תושבות. לאחר מכן, על המתמודד לעבור אל בר קבוע, ולבצע את אותה פעולה. כשמסיים, מזנק אל המזרן.
* **עלה ורד** (מכשול 6) על המתמודד לטפס על חבל, ממנו לעבור אל מוט שנמצא בתוך מסילה, להקפיץ אותו קדימה, ואז המסילה מתהפכת והמוט מחליק אל סופה. ואז על המתמודד לזנק אל עוד מסילה כזאת, לבצע את אותה פעולה, ולזנק אל המזרן.
* **הקיר הכפול** (מכשול 7) במכשול זה המתמודד יכול לבחור בין הקיר הרגיל (4.60) לבין המגה קיר (5.25). למגה קיר יש ניסיון אחד ובכך אם לא יצליח יישארו לו 2 ניסיונות על הקיר הרגיל. אם מצליח הוא לוחץ על הזמזם וכך מסיים את המסלול, אך אם לא מצליח אחרי 3 ניסיונות (מגה קיר - אחד, קיר רגיל - שניים/קיר רגיל - שלושה) - הוא נפסל.

#### תוצאות

### הגמר
בשלב זה שני המתמודדים שעלו לגמר התחרו ראש בראש על ה**האשיגו** - סולם סלמון של 40 שלבים. המתמודד שמיקם את עצמו הכי גבוה בסולם, הוכרז כמנצח וזכה ב-10,000 שקלים.

#### תוצאות

## מדרוג

## הערות שוליים

קטגוריה:עונות נינג'ה ישראל